stanford-oval/wikipedia huggingface dataset:
ג'ו סמית'
סטטיסטיקה ב-NBA > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1995/1996 | גולדן סטייט | 82 | 82 | 34.4 | 458. | 357. | 773. | 8.7 | 1.0 | 1.0 | 1.6 | 15.3 |
| 1996/1997 | גולדן סטייט | 80 | 80 | 38.6 | 454. | 261. | 814. | 8.5 | 1.6 | 9. | 1.1 | 18.7 |
| 1997/1998 | גולדן סטייט | 49 | 49 | 33.6 | 429. | 000. | 769. | 6.9 | 1.4 | 9. | 8. | 17.3 |
| 1997/1998 | פילדלפיה | 30 | 6 | 23.3 | 448. | 000. | 788. | 4.4 | 9. | 6. | 4. | 10.3 |
| 1998/1999 | מינסוטה | 43 | 42 | 33.0 | 427. | 000. | 755. | 8.2 | 1.6 | 7. | 1.5 | 13.7 |
| 1999/2000 | מינסוטה | 78 | 9 | 25.3 | 464. | 1.000 | 756. | 6.2 | 1.1 | 6. | 1.1 | 9.9 |
| 2000/2001 | דטרויט | 69 | 59 | 28.1 | 403. | 000. | 805. | 7.1 | 1.1 | 7. | 7. | 12.3 |
| 2001/2002 | מינסוטה | 72 | 63 | 26.7 | 511. | 667. | 830. | 6.3 | 1.1 | 5. | 8. | 10.7 |
| 2002/2003 | מינסוטה | 54 | 21 | 20.7 | 460. | 000. | 779. | 5.0 | 7. | 3. | 1.0 | 7.5 |
| 2003/2004 | מילווקי | 76 | 76 | 29.7 | 439. | 200. | 859. | 8.5 | 1.0 | 6. | 1.2 | 10.9 |
| 2004/2005 | מילווקי | 74 | 73 | 30.6 | 514. | 000. | 768. | 7.3 | 9. | 6. | 5. | 11.0 |
| 2005/2006 | מילווקי | 44 | 5 | 20.2 | 475. | 000. | 774. | 5.2 | 7. | 6. | 3. | 8.6 |
| 2006/2007 | דנוור | 11 | 0 | 13.5 | 479. | 000. | 833. | 3.6 | 3. | 6. | 6. | 5.1 |
| 2006/2007 | פילדלפיה | 54 | 11 | 25.1 | 445. | 000. | 846. | 6.7 | 9. | 6. | 4. | 9.2 |
| 2007/2008 | שיקגו | 50 | 35 | 22.9 | 466. | 000. | 807. | 5.3 | 9. | 5. | 6. | 11.2 |
| 2007/2008 | קליבלנד | 27 | 1 | 21.5 | 512. | 000. | 652. | 5.0 | 7. | 3. | 6. | 8.1 |
| 2008/2009 | אוקלהומה | 36 | 3 | 19.1 | 454. | 500. | 704. | 4.6 | 7. | 3. | 7. | 6.6 |
| 2008/2009 | קליבלנד | 21 | 0 | 19.5 | 496. | 333. | 750. | 4.7 | 8. | 3. | 7. | 6.5 |
| 2009/2010 | אטלנטה | 64 | 1 | 9.3 | 399. | 143. | 813. | 2.5 | 3. | 1. | 3. | 3.0 |
| 2010/2011 | ניו ג'רזי | 4 | 3 | 6.1 | 250. | 000. | 000. | 8. | 3. | 0 | 0 | 0.5 |
| 2010/2011 | לייקרס | 12 | 0 | 3.7 | .167 | .000 | 1.000 | 1.5 | .3 | 0 | .3 | 0.5 |
| קריירה |  | 1,030 | 619 | 26.2 | .455 | .238 | .790 | 6.4 | 1.0 | .6 | .8 | 10.9 |
סטטיסטיקה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1998/1999 | מינסוטה | 4 | 4 | 30.0 | 297. | 000. | 727. | 6.5 | 1.3 | 5. | 2.0 | 7.5 |
| 1999/2000 | מינסוטה | 4 | 0 | 19.8 | 471. | 000. | 1.000 | 3.0 | 3. | 8. | 2. | 4.5 |
| 2001/2002 | מינסוטה | 3 | 1 | 14.3 | 429. | 000. | 875. | 3.7 | 0. | 0. | 3. | 4.3 |
| 2002/2003 | מינסוטה | 5 | 1 | 8.0 | 667. | 000. | 1.000 | 1.2 | 0. | 2. | 2. | 2.8 |
| 2003/2004 | מילווקי | 5 | 5 | 35.0 | 491. | 000. | 923. | 10.0 | 4. | 8. | 2.0 | 13.2 |
| 2005/2006 | מילווקי | 5 | 0 | 21.2 | 485. | 000. | 667. | 5.4 | 6. | 4. | 4. | 7.6 |
| 2007/2008 | קליבלנד | 13 | 0 | 20.2 | 486. | 000. | 636. | 4.6 | 5. | 4. | 5. | 6.6 |

| 2008/2009 | קליבלנד | 13 | 0 | 16.8 | 460. | 600. | 793. | 3.7 | 2. | 5. | 5. | 5.5 |
| 2009/2010 | אטלנטה | 5 | 0 | 4.8 | 000. | 000. | 000. | 4. | 0. | 0. | 2. | 0. |
| 2010/2011 | לייקרס | 5 | 0 | 2.2 | .000 | .000 | .000 | .2 | .0 | .0 | .2 | .0 |
| קריירה |  | 62 | 11 | 17.4 | 451. | 375. | 780. | 3.9 | 3. | 4. | 6. | 5.4 |

↑  בשל שביתת שחקנים ב-NBA התקיימו בעונת 1998/1999 50 משחקים בלבד
סמית' במדי הקאבלירס
סמית' בלוס אנג'לס לייקרס
ג'רמיין ג'נאס

ג'רמיין אנתוני ג'נאס (Jermaine Anthony Jenas; נולד ב-18 בפברואר 1983 בנוטינגהאם) הוא כדורגלן עבר אנגלי.
קריירת מועדונים

ג'נאס החל את הקריירה המקצוענית שלו בנוטינגהאם פורסט, וכבר בעונתו הראשונה 2001-2002, הראה שהוא שחקן מוכשר ומרשים. אחרי עונה בוגרת אחת בלבד בנוטינגהאם, בה כבש 4 שערים ב-33 משחקים, כרטיס השחקן של ג'נאס נמכר לניוקאסל יונייטד בפברואר 2002, תמורת סכום המוערך בכ-5 מיליון פאונד.
למרות עונה ראשונה מרשימה בניוקאסל, בה זכה בתואר השחקן הצעיר לעונת 2002-2003, ג'נאס נכשל להציג את אותה היכולת בשתי העונות שלאחר מכן, ואכזב את הקהל בכך שלא הגיע לרמה שלה מאמניו צפו שיגיע. ג'נאס בקושי הצליח להבקיע בעונות הללו, ולכן החל לשחק בפחות משחקים.
למרות שבאופן זמני שב לכושר המשחק שהראה בעונותיו הקודמות, ועל כך קיבל את סגנות הקפטן על ידי מאמנו החדש גריים סונס בתחילת עונת 2004-2005, ג'נאס שב להציג כדורגל לא מרשים והבקיע רק פעמיים ב-48 משחקים.
שמועות על חוסר סיפוק ורצון להישאר במועדון בתחילת עונת 2005-2006 אושרו על ידי מאמנו גריים סונס, כרטיס השחקן שלו נמכר לטוטנהאם ב-31 באוגוסט 2005, תמורת סכום זמני של 7 מיליון פאונד, שתפח לסכום של 9 מיליון פאונד סך הכל לאחר שהספרס הצליחו להעפיל לטורניר כדורגל אירופאי. ג'נאס כבש סך הכל 12 שערים ב-152 משחקים בכל המסגרות עבור ניוקאסל.
ג'נאס פתח את הקריירה שלו בטוטנהאם בסערה אחרי שכבש 7 שערים בשלבי המוקדמות של גביע אופ"א. אחר כך, הוא נפצע ונעדר מ-13 משחקים, וכבש במשחק החזרה שלו את השער השני של טוטנהאם בניצחון 3-1 נגד סאות'נד יונייטד בסיבוב הרביעי של גביע ה-FA. תחת מאמנו החדש, חואנדה ראמוס, יכולת המשחק של ג'נאס השתפרה באופן ניכר, והוא שיחק בשני משחקי חצי הגמר גביע הפוטבול ליג נגד ארסנל אשר הסתיימו בתיקו 1-1 וניצחון 5-1, כאשר כבש בשני המשחקים את השער הראשון של טוטנהאם. במשחק הגמר ג'נאס בישל את שער הניצחון לג'ונתן וודגייט, במשחק בו טוטנהאם ניצחה 2-1 את צ'לסי וזכתה בגביע, ב-24 בפברואר 2008.
ב-29 באוגוסט 2007, ג'נאס חתם על הארכת חוזה ל-5 שנים, עד שנת 2012. ב-30 ביולי 2008, ג'נאס חתם על תוספת של שנה לחוזה הקודם שחתם, עד שנת 2013. כמה ימים לאחר מכן, מונה ג'נאס לקפטן המשנה של טוטנהאם בעקבות עזיבתם של רובי קין ופול רובינסון.

ב-31 בינואר 2013, ג'נאס חתם על חוזה לתקופה של 18 חודש בקבוצת קווינס פארק ריינג'רס, בסוף עונת 2013/2014 עזב את הקבוצה עם סיום החוזה. ב-7 בינואר 2016 הודיע על פרישה ממשחק פעיל בגיל 32 לאחר שלא הצליח להתגבר על פציעה.
קריירה בינלאומית

ג'נאס שיחק ברמה הבינלאומית עבור נבחרת אנגליה עד גיל 15, ומשם התקדם בכל נבחרות הנוער האנגליות עד שלבסוף קיבל זימון בכורה לנבחרת אנגליה הבכירה בשנת 2003. משחק הבכורה שלו בנבחרת היה ב-12 בפברואר 2003, נגד נבחרת אוסטרליה.
למרות שסבל מפציעה לקראת סוף עונת 2005-2006, ג'נאס החלים מהפציעה בזמן כדי להיכלל בסגל הנבחרת האנגלית לטורניר הגמר של מונדיאל 2006. הוא כבש את שערו הראשון בנבחרת ב-6 בפברואר 2008, במשחק הראשון של מאמנה החדש של אנגליה פאביו קאפלו, בו ניצחה אנגליה 2-1 באצטדיון ומבלי את שווייץ.
ג'רמיין ג'ונס

ג'רמיין ג'וניור ג'ונס (באנגלית: Jermaine Junior Jones; נולד ב-3 בנובמבר 1981 בפרנקפורט) הוא כדורגלן אמריקאי המשחק בעמדת הקשר.
קריירה

ג'ונס נולד בפרנקפורט לאב אפרו-אמריקאי שהיה חייל בצבא ארצות הברית שהוצב במערב גרמניה. כעבור כמה שנים המשפחה עברה לארצות הברית, אך הוריו התגרשו והוא חזר עם אמו לגרמניה. ג'ונס התחיל לשחק בקבוצת הנוער של בונמס, וב-1994 עבר לשחק בקבוצת הנוער של באד פילבל. ב-1995 הוא עבר לשחק בקבוצת הנוער של איינטרכט פרנקפורט.
ב-1999 הוא עבר לקבוצת הבוגרים של איינטרכט פרנקפורט. ב-2004 הוא נמכר לבאייר לברקוזן. ב-2005 הוא הושאל לאיינטרכט פרנקפורט, וחזר אליה סופית בהמשך השנה. ב-2007 הוא נמכר לשאלקה 04. ב-2011 הוא הושאל לשנה אחת לבלקברן רוברס מהפוטבול ליג צ'מפיונשיפ באנגליה. ב-2014 הוא נמכר לבשיקטש מליגת העל הטורקית.
ב-24 באוגוסט 2014 חתם בקבוצה ניו אינגלנד רבולושן מה-MLS לשנה וחצי. ב-4 במרץ 2016 חתם בקולורדו ראפידס לעונה אחת. ב-18 בינואר 2017 חתם בלוס אנג'לס גלאקסי.
קריירה > קריירה בינלאומית

ב-2001 ג'ונס הצטרף לנבחרת גרמניה עד גיל 21, שם שיחק עד 2003. ב-2008 הוא שיחק מספר משחקים בנבחרת גרמניה, אך לאחר שראה שהוא לא משותף בהרבה משחקים הוא החליט לעבור לנבחרת ארצות הברית ב-2009.
ג'ונס היה אמור להיות בסגל נבחרת ארצות הברית למונדיאל 2010, אך לא הצליח להשתקם מפציעה בזמן. הוא נכלל בסגל הנבחרת למונדיאל 2014 בו הבקיע את שער השוויון נגד פורטוגל בתיקו 1-1.
ג'ומאנה מנאע

| --- | --- |
אין תמונה חופשית
 לידה:  1987 (בת 37 בערך) פרינסטון, ארצות הברית 
 מקום לימודים:  Oslo National Academy of the Arts  בית הספר לאמנות קליפורניה  בצלאל אקדמיה לאמנות ועיצוב ירושלים 
 www.jumanamanna.com
 
ג'ומאנה מנאע (נולדה ב-1987) היא אמנית פלסטינית, ילידת ארצות הברית, העובדת בעיקר במדיום של פיסול ובווידאו. מנאע היא אמנית חוקרת המשלבת בעבודתה היסטוריה, אתנוגרפיה, קולנוע דוקומנטרי ואקטיביזם.
ביוגרפיה

ג'ומאנה מנאע נולדה בשנת 1987 בפרינסטון ניו ג'רזי, ארצות הברית למשפחה פלסטינית ממג'ד אל-כרום. גדלה בשכונת שועפט בירושלים. חיה ועובדת בברלין.
מנאע למדה באקדמיה לאמנות בצלאל, ועשתה תואר ראשון באמנות יפה (BFA) באקדמיה הלאומית לאמנויות באוסלו, נורווגיה ותואר שני באסתטיקה ופוליטיקה ממכון קליפורניה לאמנויות (אנ') בלוס אנג'לס.
הציגה מספר תערוכות יחיד בגלריות ומוזיאונים. עבודותיה הוצגו בביתן המדינות הנורדיות בביאנלה ה-57 בוונציה בשנת 2017, בפסטיבל הסרטים הבינלאומי בווינה, אוסטריה, ובפסטיבל הסרטים הבינלאומי בברלין.
עבודותיה

עבודותיה של מנאע בוחנות את הדרכים בהן כוחות חברתיים, פוליטיים ובין אישיים נקשרים דרך יחסים. היא מתרכזת בגוף האנושי וביחסו לנרטיבים של לאומיות והיסטוריה של המקום והדרך בה ניתן לספר את ההיסטוריה מחדש.
בשנת 2013 הציגה מאנע את עבודתה "The Goodness Regime" ("משטר הטוב") – סרט דוקומנטרי ניסיוני שצולם בנורווגיה ובפלסטין ובוחן את תפיסת הטוב בנורווגיה אשר אפשרה למדינה להפוך לכוח-על הומניטרי דרך טקסטים והקלטות דוקומנטריות מאירועים משמעותיים בהיסטורית שני המקומות.באותה שנה הציגה מאנע בברלין את עבודתה "Blessed Blessed Oblivion" משנת 2010, עבודה שנוצרה בהשראת הסרט Scorpio Rising (אנ') של קנת אנגר משנת 1963. העבודה מתמקדת בתרבות הבריונות הגברית במזרח-ירושלים והאפתיות של חיי היום יום תחת הכיבוש דרך קולאז' ויזואלי ופסקול פרשנות גס ואירוני.
בשנת 2015 הציגה מאנע את "A Magical Substance Flows Into Me". הסרט חוקר מסורות מוזיקליות שונות של מגוון קהילות שונות החיות בירושלים ובסביבתה וקושר אותן לסדרת תוכניות הרדיו שערך האתנו-מוזיקולוג היהודי-גרמני רוברט לכמן לרדיו פלסטין בשנות השלושים. דרך ההקלטות בוחנת מאנע איך מוצגות זהות ומורשת בפניה המרובים של פלסטין.
ב-2016 הציגה מאנע בביאנלה השישית של מרקש, מרוקו את תערוכת הפיסול "The Contractor's Heel". העבודה הוצגה בארמון אל-באדי (אנ'). מאנע השתמשה בהיסטוריה של הארמון ובמצבו כיום כנקודת בסיס להמשך מחקרה על בנייתם של מיתוסים.
בשנת 2017 הציגה מאנע את עבודתה "The Post Hebarium". התערוכה מבוססת על גליונות עשבייה של האוניברסיטה האמריקאית בביירות אשר הכיל את המגוון הביולוגי של סוריה, פלסטין וסיני החל מסוף המאה ה-19. מחקרה של מאנע מאיר את ההשלכות ההיסטוריות והעכשוויות של שימור ואחסון, ונע בין דמיונות דתיים אי-רציונליים כביכול ובין מאמצים בוטניים, רציונליים למראית עין.
עבודת הווידאו "Wild relatives" משנת 2018 עוקבת אחר המסע שעברו זרעים מקומיים מחלב, סוריה, אל כספת הזרעים הגלובלית של סבאלברד וחזרה ללבנון בעקבות מלחמת האזרחים בסוריה, הפעם הראשונה והאחרונה עד כה, בה נמשכו זרעים מההפקדה. בעבודה זו בוחנת מאנע את יחסי הכוחות המשפיעים על האספקטים האנושיים בחיים והמתח שבין המדינה לפרט, בין תעשייה מכנית וגידול אורגני ידני ומתעכבת על נושאים כהשתנות אקלימית וגיוון ביולוגי.
באותה השנה (2018) הציגה מאנע את "A Small Big Thing" תערוכה מוזיאלית במוזיאון הני אונסטד (אנ') בנורווגיה, התערוכה הציגה מחשבות על פרקטיקות ארכיבאיות וסיווג של צמחים ולוותה בקטלוג בהוצאת שטרנברג.
השכלה

2005–2006 המחלקה לאמנות, בצלאל, אקדמיה לאמנות ועיצוב, ירושלים.
2006–2009 - B.A, האקדמיה הלאומית לאמנויות, אוסלו, נורווגיה
2010–2011 - M.A, אסתטיקה ופוליטיקה, CalArts, לוס אנג'לס, ארצות הברית.
מבחר תערוכות יחיד

2013 - The Goodness Regime, Kunsthall, אוסלו, נורווגיה
2013 - Künstlerhaus Bethanien, Blessed Blessed Oblivion ברלין, גרמניה
2015 - A Magical Substance Flows Into Me, Chisenhale Gallery, בריטניה
2015 - Doubt of the Stage Prompter, Edit-Russ Haus für Medienkunst, גרמניה
2016 - The Contractor's Heel, CRG Gallery, ניו יורק, ארצות הברית
2016 - Magical Substance Flows Into Me, Malmö Kunsthall, שוודיה
2016 - Sandefjord Kunstforening, Magical Substance Flows Into Me נורווגיה. בעקבות זכייתה בפרס סאנדפיורד עבור האינסטליישן Walk Like a Vase
2017 - A Magical Substance Flows Into Me, Mercer Union, טורונטו, קנדה
2017 - Wild Relatives, Jeu de Paume's Satellite 10 program at MABA and CAPC, בורדו, צרפת
2017 - The Post Herbarium, KCAC, אוסלו, נורווגיה
2018 - Wild Relatives, Douglas Hyde Gallery, דבלין, אירלנד
2018 - A Small Big Thing, Henie Onstad Museum, נורווגיה
2018 - Adrenarchy, SALTS, בזל, שווייץ באוצרות סמואל לאונברגר
2019 - Tabakalera, San Sebastian, ספרד
2019 - Cache (Insurance Policy), ar/ge Kunst, בולזנו, איטליה
2019 - Home Works Festival 8, Ashkal Alwan, ביירות, לבנון
2020 - The Island Club, לימסול, קפריסין.
הערות שוליים

↑  'Jawabreh, Asma, The Artist Jumana Manna Preserves Palestinian Heritage Through Film, Music, and Seeds, Al-Fanar Media, [גרסה מקוונת], ‏3.3.2020 (באנגלית)
1 2  מאנע, ג'ומאנה, Where Nature Ends and Settlements Begin, e-flux, [גרסה מקוונת], ‏נובמבר 2020 (באנגלית)
↑  Curator: Osei Bonsu, [https://www.jumanamanna.com/cv The Economy of Living Things
Jumana Manna], La Fondation des Artistes, Press Kit, ‏30 נובמבר 2017- 4 פברואר 2018 (באנגלית)
↑  Jumana Manna: Wild Relatives, CalArts School of Arts, ‏10 דצמבר 2018 (באנגלית)
↑  Sven Johne / Jumana Manna: The Doubt of the Stage Prompter, EDITH-RUSS-HAUS for Media Art (באנגלית)
↑  [https://kunsthalloslo.no/?p=1122&lang=en Jumana Manna and Sille Storihle
The Goodness Regime], Kunsthall Oslo (באנגלית)
↑  ‘Blessed Blessed Oblivion by Jumana Manna (באנגלית)
↑  JUMANA MANNA, Blessed Blessed Oblivion, Vox Populi (באנגלית)
↑  Jumana Manna: A Magical Substance Flows Into Me, Mercer Union- A Center for Contemporary Art (באנגלית)
↑  [https://chisenhale.org.uk/exhibition/jumana-manna/ Jumana Manna
A magical substance flows into me], chisenhale gallery (באנגלית)
↑  [https://archnet.org/sites/4743 Badi' Palace
Marrakech, Morocco], archnet (באנגלית)
↑  Jumana Manna. The Contractor's Heel, Wall Street International Magazine - Art Review (באנגלית)
↑  [https://www.mucem.org/node/4964 Imagined Cities
Rencontre], Museum of European and Mediterranean Civilisations (באנגלית)
↑  Simon, Matt, These Rare Seeds Escaped Syria's War—to Help Feed the World, Wired, [גרסה מקוונת], ‏11.17.2020 (באנגלית)
↑  Farzin, Media, Jumana Manna: The Violence of Beautiful Things, Frieze Magazine, [גרסה מקוונת], ‏18.8.2018 (באנגלית)
↑  Bresciani, Ana María, Jumana Manna is a distinctive artist of her generation. In the past years, Manna has pushed the boundaries of art while working with moving image and sculpture. A Small Big Thing is her first solo museum presentation., Henie Onstad Art Center (באנגלית)
↑  Manna, Jumana, Bresciani, A (ע), JUMANA MANNA
A Small Big Thing, Berlin: Sternberg Press,
copublisher
Henie Onstad Kunstsenter, 2018, ISBN 9783956794322. (באנגלית)
| --- | --- |
בקרת זהויות :  NLI: 987008981045605171  GND: 105004035X  ISNI: 0000 0004 3365 8925  KulturNav: 15f11b35-c03c-4431-87b3-b309bffed5ec  LCCN: no2019115289  SUDOC: 224338927  VIAF: 308193260   WorldCat (עם VIAF): 308193260 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ומאנה מנאע".
בנג'מין דיטררו

| --- | --- |

 לידה:  2 במרץ 1768 לונדון, ממלכת בריטניה הגדולה 
 פטירה:  11 ביולי 1851 (בגיל 83) הובארט, אוסטרליה 
 תקופת הפעילות:  1800–1900 (כ־100 שנה) 
 
בנג'מין דיטררו (בצרפתית:Benjamin Duterrau‏; 2 במרץ 1768 – 11 ביולי 1851) היה צייר, חרט, פסל ומרצה לאנגלית, שהיגר לטסמניה. שם נודע בתמונותיו של הילידים וציורי ההיסטוריה האוסטרלית.
ביוגרפיה

דיטררו נולד בסוהו בלונדון, והיה ממוצא אנגלו-צרפתי. תיעוד הקהילה של סנט אן, סוהו, קובע את תאריך הטבילה שלו ב-24 במרץ 1768, האב 'בנג'מין דיטררו' והאם 'שרה'. אביו היה שען. דיטררו היה חניך חריטה ובשנת 1790 עשה שתי חריטות צבעוניות בעקבות מורלנד. בין השנים 1817–1823 הציג שישה דיוקנאות בתערוכות האקדמיה המלכותית, וכן הציג שלוש יצירות ז'אנר במוסד הבריטי בערך באותה תקופה.
דיטררו היגר לארץ ואן דימן (טסמניה) והגיע באוגוסט 1832 עם בתו. הוא גר בהובארט והתאמן כצייר פורטרטים. בשנת 1833, בהיכל המכניקה בהובארט, הוא היה האדם הראשון במושבה שהעביר הרצאה על אמנות.  בשנת 1835 הוא עשה כמה תחריטים של אוסטרלים ילידים, הדוגמאות הראשונות למלאכה זו שנעשתה באוסטרליה. ציורו המפורסם ביותר "הפשרה" נמצא במוזיאון הטסמני ובגלריה לאמנות בהובארט עם דיוקן עצמי ועבודות אחרות, כולל תבליטים, הוא מיוצג גם באוסף דיקסון בסידני.
דיטררו נפטר בהובארט בשנת 1851.
מצבתו של דיטררו נמצאת במוזיאון הטסמני לאמנות בהובארט. האיות של בנג'מין זהה באנגלית ובצרפתית, אך היגוי האותיות שונה. דיטררו, אף שנולד בלונדון, היה בנם של הורים צרפתים מהגרים ששפתם הראשונה הייתה צרפתית וההשכלה והשפה שלו בבית עשויות בהחלט להיות בעיקר בצרפתית.
משפחה

בתו ג'יין (1812–1885) התחתנה עם ג'ון בוגל (1808–1879), סוחר קולוניאלי, בהובארט, טסמניה בפברואר 1838, לפני שחזרה לבריטניה. בנו, אדם שיחק כדורגל עבור Royal Engineers בגמר גביע ב־1872.
הערות שוליים

↑  Benjamin Duterrau, Native taking a kangaroo [Native catching a kangaroo], Item held by National Gallery of Australia
↑  Gleeson, James (1971). Australian painters. Weldon. p. 101
| --- | --- |
בקרת זהויות :  ADB: duterrau-benjamin-2010  AGSA: 3188  BnF: cb16597124p (data)  DAAO: benjamin-duterrau  GND: 129420263  ISNI: 0000 0000 6683 4439  LCCN: nb2003022252  NGV: 14215  NLA: 36548973  RKD: 118084  SNAC: w6ph5t6q  Trove: 633944  ULAN: 500124665  VIAF: 60162155   WorldCat (עם VIAF): 60162155
ברנטה הוואית

| ברנטה הוואית |
| --- | --- |
 ברנטה הוואית
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
סוג:: ברנטה
מין:: ברנטה הוואית
שם מדעי
 Branta sandvicensis ‏ויגורס, 1833

ברנטה מהצד
Branta sandvicensis
ברנטה הוואית (שם מדעי: Branta sandvicensis) היא מין אווז מהסוג ברנטה האנדמי לאיי הוואי.
מאפיינים

אורכה של ברנטה הוואית 41 ס"מ בממוצע ומשקלה 1.5-2.5 ק"ג בנקבות ו-1.6-3 ק"ג בזכרים. הברנטה בעלת ראש שחור עם מקור אפור ולחיים בצבע קרם היורד למטה עד הצוואר המפוספס. החזה ופלג הגוף העליון חומים והבטן אפורה. מלמטה היא מזכירה ברנטה קנדית עד הצוואר הצהוב. היא אכן קרובה יחסית לברנטה הקנדית.
הברנטה נפוצה בשדות המרעה שבהוואי וגם בשפכי נהרות ורמות עד גובה 2,400 מ'. היא הרביבורית וניזונה בעיקר מעשבים, עלים, דגנים שונים, זרעים ומפירות.
ברנטה זו נמצאת בסכנת הכחדה בטבע עקב הבאתם של מיני יונקים טורפים כמו נמיות, חזירים, חולדות וחתולים הפוגעים בביצים, באפרוחים ובאמהות. נותרו בטבע כ-25,000 פרטים ורובם מוחזקים בגני חיות ובאתרים סגורים.
הערות שוליים

↑  ברנטה הוואית באתר הרשימה האדומה של IUCN
| --- | --- |
בקרת זהויות :  NLI: 987007563189905171  GND: 4598664-2  LCCN: sh85090728
בל YOH-4

בל YOH-4 היה מסוק חד מנועי, בעל רוטור אחד, שפותח עבור מכרז שפרסם צבא ארצות הברית למסוק תצפית קל (LOH, ראשי תיבות של Light Observation Helicopter). דגם YOH-4 לא זכה במכרז, אך חברת בל לא נטשה את התכנון. המסוק זכה לעיצוב מחודש בקווים זורמים וחלקים וניתנו לו סימול ושם חדש, בל 206A ג'ט ריינג'ר. המסוק שווק בהצלחה רבה בשוק האזרחי, ונמכר במספרים גדולים. ב-1967 נפתח שוב המכרז הצבאי, והפעם זכה בו דגם בל OH-58 קיואה, המבוסס על דגם 206A.
פיתוח

ב-14 באוקטובר 1960 ביקש צבא ארצות הברית מ-25 חברות הצעות (Request For Proposals, ‏RFP) עבור מסוק תצפית קל שיחליף את מטוס התצפית הקל ססנה L-19 בירד דוג ואת המסוקים מדגמי בל H-13 סו והילר H-23. המפרט אותו דרש הצבא היה למסוק בעל משקל המראה של 1,100 ק"ג, מהירות שיוט של 204 קמ"ש וזמן שהייה של 3 שעות. מנוע המסוק נועד להיות מנוע טורבינה. 12 חברות הגישו 17 הצעות, ובהן הילר ויוז. בנובמבר 1961 הגישה בל את הצעתה, שסומלה דגם D-250. ב-19 במאי 1961 הכריז הצבא על חברות בל והילר כזוכות בתחרות התכנון, ומאוחר יותר הוחלט לצרף גם את חברת יוז לשלב זה. בל פיתחה את דגם D-250 לדגם לדגם 206, שסומל מחדש YOH-4A ב-1962. כל אחת מהחברות הזוכות ייצרה חמישה אבות טיפוס עבור הצבא לניסויים והערכה. אב הטיפוס הראשון של הדגם של חברת בל, שנודע בכינוי "הברווזון המכוער" בהשוואה למתחריו על שם צורתו, המריא ב-8 בדצמבר 1962. עם תום הניסויים וההשוואות בין הדגמים השונים הודיע הצבא במאי 1965 כי הדגם של חברת יוז, OH-6 קאיוז, זכה בתחרות, וזאת בעיקר משיקולים כלכליים.
בל ניסתה לשווק את דגם 206 לשוק האזרחי, אך ללא הצלחה. מחקר שוק שנערך הראה כי מראהו החיצוני של המסוק הוא הגורם העיקרי הדוחה את הלקוחות, ובעקבות זאת עיצבה החברה מחדש את גוף המסוק ושיווקה אותו מחדש כדגם 206A ג'ט ריינג'ר.
גרסאות

YHO-4
YHO4A
מפעילות

ארצות הברית ארצות הברית
מאפיינים

צוות: 1
נוסעים: עד 3 נוסעים או 2 אלונקות
אורך: 11.79 מטר
גובה: 2.69 מטר
קוטר רוטור: 10.13 מטר
משקל ריק:: 697 ק"ג
משקל מרבי: 1,150 ק"ג
מהירות מרבית: 117 קשר (217 קמ"ש)
מהירות שיוט: 96 קשר (178 קמ"ש)
סייג רום: 20,000 רגל (6,100 מטרים)
טווח טיסה: 455 ק"מ
הנעה: מנוע טורבו ציר יחיד T63-A-5‏ מתוצרת אליסון, בעל הספק של 250 כוח סוס
הערות שוליים

↑  ביעף 62, עמ' 45.
↑  Bell 206 באתר all-aero.com.
בנג'מין גראהם

| --- | --- |

 לידה:  9 במאי 1894 לונדון, הממלכה המאוחדת של בריטניה הגדולה ואירלנד 
 פטירה:  21 בספטמבר 1976 (בגיל 82) אקס-אן-פרובאנס, צרפת 
 שם לידה:  Benjamin Grossbaum 
 ענף מדעי:  כלכלה 
 מקום לימודים:  אוניברסיטת קולומביה  התיכון לבנים 
 מוסדות:  אוניברסיטת קולומביה 
 
בנג'מין גראהם (באנגלית: Benjamin Graham‏; 8 במאי 1894 – 21 בספטמבר 1976) היה כלכלן אמריקאי בעל השפעה ומשקיע מקצועי. גרהאם נחשב כמייסדו של תחום השקעות הערך. על תלמידיו המפורסמים נמנה המיליארדר וורן באפט.
קורות חייו

גראהם נולד בלונדון למשפחה יהודית ועבר לניו יורק עם משפחתו בגיל שנה. שם משפחתו המקורי היה גרוסבאום, והוריו שינו את שם משפחתם לגראהם בימי מלחמת העולם הראשונה, כאשר שמות בעלי צליל גרמני צרמו לאוזני השומעים. אחרי מות אביו סבל גראהם מעוני, אך הוא היה סטודנט טוב וסיים את לימודיו בהצטיינות בגיל 20. גראהם הוזמן לעבוד כמתרגל באנגלית, מתמטיקה, ופילוסופיה, אבל במקום זאת החל לעבוד בוול סטריט וייסד את השותפות של גראהם-ניומן.
ב-1928 החל ללמד בבית ספר לעסקים של אוניברסיטת קולומביה בניו יורק. ב-1934 פרסם ביחד עם דייוויד דוד את ספרם המשותף "ניתוח ניירות ערך".
לגרהאם היו מספר תלמידים ידועים ביניהם ז'אן מארי אווילארד, וורן באפט, ויליאם רואן, ארווין קאהן, ווולטר ג'יי שלוס. באפט, שזוקף את היסודות האיתנים של המסגרת האינטלקטואלית שלו לגראהם, מתאר אותו כאיש שהשפיע עליו יותר מכל, לאחר אביו. לגרהאם הייתה השפעה כה רבה על תלמידיו, עד כי באפט וקאהן קראו לבניהם על שמו: "הווארד גראהם באפט" ו"תומאס גראהם קאהן".
ראו גם

המודל של בנג'מין גראהם
הערות שוליים

↑  הספר ראה אור בעברית בדצמבר 2009 בהוצאת סיאל.
| --- | --- |
בקרת זהויות :  NLI: 987007261792105171  PLWABN: 9810696573805606  BIBSYS: 90140450  BnF: cb12397611t (data)  CiNii: DA02794674  GND: 119431785  ICCU: UBOV108468  ISNI: 0000 0001 0859 9722  LCCN: n50034649  LNB: 000249337  NDL: 00522112  NKC: mzk2007400990  NLK: KAC199700890  NTA: 070817901  SNAC: w6kp8zjs  SUDOC: 033072663  VIAF: 109976731   WorldCat (עם VIAF): 109976731 
עטיפת הספר "המשקיע הנבון", הוצאת סיאל
בנג'מין ברפמן

| --- | --- |

 לידה:  21 ביולי 1948 (בן 76) ברוקלין, ארצות הברית 
 מדינה:  ארצות הברית 
 מקום מגורים:  לורנס 
 השכלה:  ברוקלין קולג'  בית הספר למשפטים אוניברסיטת ניו יורק  Claude W. Pettit College of Law  אוניברסיטת צפון אוהיו 
 www.brafmanandrosspc.com
 
בנג'מין "בן" ברפמן (באנגלית: Benjamin Brafman;‏ נולד ב-21 ביולי 1948 בברוקלין) הוא עורך דין יהודי-אמריקאי. התפרסם בתור סנגור של נאשמים ידוענים.
ביוגרפיה > שנותיו הראשונות

ברפמן נולד למהגרים יהודים מאירופה. אמו, רוז, הייתה היחידה במשפחתה שהצליחה להימלט מצ'כוסלובקיה לניו יורק בשנת 1938, ואביו סול נולד בווינה, ממנה נמלט עם הוריו לאחר ליל הבדולח, בשנת 1939. ברפמן גדל בקראון הייטס ובהמשך בשכונה היוקרתית בל הארבור בניו יורק. הוא קיבל חינוך אורתודוקסי קפדני, ולמד בישיבת תורה ודעת. הוא בוגר של ברוקלין קולג' ואוניברסיטת צפון אוהיו, ובעל תואר שני במשפטים מאוניברסיטת ניו יורק. בצעירותו עבד לתקופה קצרה בתור סטנדאפיסט ב"רצועת הבורשט" בהרי קטסקיל.
ביוגרפיה > קריירה משפטית

ברפמן החל את הקריירה המשפטית שלו במשרד התובע של ניו יורק בשנים 1976–1979. עם פרישתו בשנת 1980, הוא פתח בניו יורק משרד עורכי דין למשפט פלילי עם דגש על עבירות צווארון לבן. בשנת 1997 נבחר ברפמן על ידי הניו יורק מגזין ל"עורך הדין הפלילי הטוב ביותר בניו יורק".
ברפמן התפרסם כעורך דין פלילי של מספר נאשמים בולטים. כך, לדוגמה, הוא הצליח להשיג בשנת 1999 זיכוי מלא פה אחד של הראפר פי דידי (שון קומבס) מאשמת שוחד והחזקה בלתי חוקית בנשק. כמו כן הביא לזיכויו של המחוקק הניו-יורקי דוב היקינד, וייצג, בין היתר, את אנשי המאפיה וינסנט "הסנטר" גיגאנטה וסמי "השור" גווראנו, את הראפר ג'יי זי בשנת 2001, ובשנת 2004 השתתף בצוות ההגנה של מייקל ג'קסון במשפט בו הואשם בהתעללות בילדים. בשנת 2011 ייצג את ראש קרן המטבע הבינלאומית לשעבר דומיניק שטראוס קאהן לאחר שהואשם בעבירות מין.
ביוגרפיה > חיים אישיים

ברפמן מתגורר בלורנס בניו יורק, ונשוי ללינדה, ספרנית. בנו דוד הוא ראש כולל ומנהל תלמוד תורה ברמת אשכול, ואחיו הגדול אהרן כיהן כמנהל ישיבת פאר רוקאוואי. ברפמן מכהן כחבר דירקטוריון במכון לחקר השואה מיסודו של דייוויד ויימן, וכשומר מצוות, הוא מתזמן את מועדי המשפטים בהם הוא משתתף כך שלא יחולו בשבתות ומועדי ישראל. כמו כן הוא מרצה לעיתים תכופות בנושאי הגנה פלילית, ופעיל במגוון רחב של ארגוני צדקה.